Hoitotyön arkea ja yhteisöllisyyttä Rautjärvellä

Viiden vuoden ajan lähihoitaja Maarit Sinkkonen on ollut keskeinen osa Rautjärven kotihoidon tiimiä. Ennen Rautjärven kotihoitoon siirtymistä, hän teki pitkän työuran Parikkalassa kehitysvammaisten parissa. Samassa yksiköissä vietettyjen 17 työvuoden jälkeen, Sinkkonen kuitenkin alkoi kaipaamaan uusia haasteita. Uudeksi työpaikaksi valikoitui Rautjärven kotihoito.

Sinkkosen työpäivät alkavat toimistolla, josta hän suuntaa matkaan tarkistettuaan päivän tehtävät työpuhelimesta. Vaikka puhelimesta näkyy päivän aikataulu, on päivien sisällä liikkumavaraa, joka antaa mahdollisuuden pohtia itse päivän kulkua. Työpäivät koostuvat useista asiakaskäynneistä ja kohtaamisista. Vuosien varrella on osittain muotoutunut vakioasiakaskunta, jonka myötä moni asiakas on tullut hyvinkin tutuksi.

Täällä on ihana työporukka. Aina kun omat hommat on tehty, kysytään muilta, tarvitsevatko he apua.

Maarit Sinkkonen, lähihoitaja

Sinkkonen arvostaa kotihoidon työn itsenäistä puolta, unohtamatta kuitenkaan vahvaa yhteisöllisyyttä ja kollegoilta saatavaa tukea. Hän kuvailee Rautjärven kotihoidon työyhteisön olevan yksi merkittävimmistä syistä siihen, miksi hän nauttii työstään niin paljon.

-Täällä on ihana työporukka, Sinkkonen kertoo.

-Aina kun omat hommat on tehty, kysytään muilta, tarvitsevatko he apua. On tärkeää, että kaikki pääsevät ihmisten aikaan töistä kotiin, Sinkkonen jatkaa.

Moni ajattelee Rautjärven sijaitsevan liian kaukana, että työpaikan valikoituminen täältä olisi mahdollista. Sinkkonen kuitenkin näkee asian toisin.

-Tänne on itse asiassa melkein yhtä nopea matka vaikkapa Imatralta ajaessa, kuin sieltä Lappeenrantaan.

Rautjärvellä työntekoa helpottavat myös käytännön edut, kuten henkilökunnan ilmaiset parkkipaikat ja työpaikan autot, joita voi käyttää asiakaskäynneillä. Sinkkonen kehuu, että talon autot riittävät yleensä hyvin kaikille työntekijöille iltavuoroissa ja lähialueen asiakkaiden luo voi helposti kulkea ilman autoakin.

Rautjärvi tarjoilee idyllisen ja kauniin työskentely ympäristön. Maisemat vaihtuvat mukavasti ajoittain pitkienkin ajomatkojen myötä, jotka Sinkkosen mukaan tarjoavat hetken hengähdystaukoon ja mahdollisuuden ajatusten nollaamiseen työpäivän keskellä.

Yksi Sinkkosen työn palkitsevimmista piirteistä ovat asiakaskohtaamiset. Asiakkaat ovat kiitollisia saamastaan hoidosta.

-Asiakkaat ovat kiitollisia, että heidän luonaan käydään ja iloisia, että saavat seuraa, Maarit kertoo.

Sinkkosen tarina on esimerkki siitä, miten hoitoalalla voi löytää uuden kipinän työpaikan vaihdoksen myötä. Rautjärven kotihoidossa työyhteisö, monipuolinen asiakaskunta ja mahdollisuus itsenäiseen työskentelyyn tekevät työstä vastuullista, mutta erityisen palkitsevaa.

Jos etsit työpaikkaa, jossa ihmisten hyvinvointi on keskiössä ja työtä tehdään sydämellä, Sinkkonen ja hänen kollegansa kannustavat sinua lämpimästi tiedustelemaan avoinna olevista työmahdollisuuksista!

Kiinnostuitko kotihoidon työmahdollisuuksista?

Ota meihin yhteyttä:

Ari Pöntinen, Rautjärven kotihoidon esihenkilö, puh. 040 651 3995, ari.pontinen@ekhva.fi

Ekhvan rekrytointipalvelut: 040 651 1300, rekrytointipalvelut@ekhva.fi