Etelä-Karjalan hyvinvointialue etsii nyt uutta palvelussuhdepäällikköä

Haaveilitko kesälomalla uudesta askelmasta urapolullasi? Ovatko palvelussuhdeasiat ja niiden kehittäminen intohimosi kohde? Komppaatko meitä siinä, etteivät ne suinkaan ole vain hallintoa vaan hyvän työnantajamielikuvan kivijalka? Meillä Etelä-Karjalan hyvinvointialueella voi olla ohittamaton tilaisuus juuri sinulle!

Henkilöstöpalvelumme etsii nyt riveihinsä osaajaa ja kehittäjää palvelussuhdepäällikön virkaan 1.11.2024 alkaen tai sopimuksen mukaan.

Palvelussuhdepäällikkönä vastaat palkka- ja palvelussuhdeasioihin liittyvästä henkilöstöpolitiikasta, siihen liittyvistä ohjeistuksista, linjauksista ja tulkinnoista sekä sen dokumentoinnista ja kehittämisestä. Tuotat tiimisi kanssa perehdytystä ja sparrausta palvelussuhteiden elinkaaren eri vaiheisiin, palkkaukseen ja työjuridiikkaan liittyvistä asioista johdolle, esihenkilöille, valmistelijoille sekä henkilöstölle.

Tehtäviisi kuuluu myös yhteistoiminnan koordinointi sekä edustus työnantajana paikallisissa palkkaukseen ja muihin työsuhteen ehtoihin liittyvissä neuvotteluissa. Lisäksi toimit yhdys- ja vastuuhenkilönä palkkahallinnosta vastaavan ulkoisen yhteistyökumppanin suuntaan ja kehität työnantajapalvelua yhdessä heidän kanssaan. Uudistat HR-dataan liittyvää raportointia, henkilöstöanalytiikkaa ja tiedolla johtamista yhdessä organisaation sisäisten kumppaneiden kanssa. Toimit myös KT-yhteyshenkilönä.

Timanttiseen tiimiisi kuuluu neljä palvelussuhdeasiantuntijaa ja kaksi johtavaa palvelussuhdeasiantuntijaa. Toimit esihenkilönä seitsemälle päätoimiselle pääluottamusmiehelle. Raportoit henkilöstöjohtajalle ja olet osa HR-johtotiimiä sekä Ekhvan laajennettua johtoryhmää.

Etsimme innostavaa esihenkilöä

Etsimme sinua, joka omaat aktiivisen ja tavoitteellisen otteen sisäisten ja ulkoisten verkostojen johtamisessa sekä hyvän sisäisen asiakasymmärryksen. Sinulla on valmius yhteiskehittämiseen ja innostunut asenne palveluiden ja prosessien muotoiluun yhdessä muun organisaation kanssa. Osaat pitää useita lankoja käsissäsi ja pystyt toimimaan johdonmukaisesti ja päämäärätietoisesti nopeasti muuttuvissa tilanteissa. Olet tiimillesi

Hyödynnät esihenkilötyössäsi ja verkostoissasi erinomaisia vuorovaikutus- ja viestintätaitojasi. Esiintymistilanteissa toimit kuin kala vedessä ja vaativissakaan neuvottelutilanteissa et hätkähdä pienestä. Vahvan näkemyksen ja tinkimättömän tavoitteellisen työskentelyn lomassa kuitenkin huolehdit, että toimit työssäsi arvojemme mukaisesti: sie turvaat, sie uskallat, sie vastaat, sie välität.

Hakukriteerit

Viran hoitaminen edellyttää soveltuvaa ylempää korkeakoulututkintoa (esim. OTM tai HTM), usean vuoden kokemusta henkilöstöhallinnon tai palvelussuhdehallinnon johtamisesta julkisella sektorilla sekä työlainsäädännön ja työ- ja virkaehtosopimusten tuntemusta. Eduksi katsomme kokemuksen sote-alasta.

Meiltä Ekhvalta saat:

Tukea ja sparrausta! Tätä vaativaa tehtävää et hoida yksin vaan oman palvelussuhdetiimisi lisäksi tukenasi ovat myös oma esihenkilösi, henkilöstöjohtaja Nina, sekä lähimmät päällikkökollegasi Anne, Elina ja Marjo sekä ylin johtoryhmä.

Ammatillisen kasvu-uran, eteläkarjalaisten ihmisten arkea ja palveluita intohimoisesti ja suurella sydämellä uudistavassa organisaatiossa

Tilaa ja tukea oman osaamisesi ja koko organisaation kehittämiseen

Karjalaisen kuplivan työyhteisön, jossa naurukin saa raikua

Osittaisen etätyömahdollisuuden helpottamaan työn ja vapaa-ajan yhteensovittamista

Tukea työhyvinvointiin: työsuhdepolkupyörän ja ePassi-rahaa liikuntaan, kulttuuriin tai hierontaan Oletko valmis tarttumaan tähän tilaisuuteen?

Hakeminen

Lähetä hakemuksesi Kuntarekryn kautta viimeistään 26.8.2024 klo 12.00 mennessä. Kutsumme potentiaaliset hakijat haastatteluihin viikoilla 35 ja 36. Teemme valintapäätökset mahdollisimman pian haastatteluiden jälkeen ja tavoitteenamme on, että valittu henkilö aloittaisi tehtävässä 1.11.2024.

Tavoitteemme ovat Suomen onnellisimmat työntekijät!

Hae paikkaa

Millainen Ekhva on työnantajana? Millainen Etelä-Karjala on asua?